|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Slēgta konkursa**„Datortehnikas piegāde Rīgas Tehniskās universitātes vajadzībām”**  (Identifikācijas Nr. RTU – 2018/100)  Protokols Nr.2   |  |  | | --- | --- | | Rīgā, Kaļķu ielā 1 – 322.telpā, plkst. 09:00 | 09.11.2018. | |  |  |   Komisijas priekšsēdētājs:  Iveta Benga Iepirkumu nodaļas vecākais iepirkumu speciālists  Komisijas locekļi:   |  |  | | --- | --- | | Krists Ķēniņš | Lietotāju atbalsta centra projektu vadītājs | | Guntis Lazdāns  Imants Pujāts | Komunikācijas infrastruktūras nodaļas Datorsistēmu un datortīklu administrators  Informācijas tehnoloģijas departamenta projektu vadītājs |   Komisija izveidota ar RTU finanšu prorektora 27.09.2018.rīkojumu Nr.03000-1.2/44.  Sēdi vada un protokolē: I.Benga  **Darba kārtībā:**  **Potenciālā pretendenta jautājumu izskatīšana un atbildes sniegšana.**  Komisijas priekšsēdētāja I.Benga informē, ka 06.11.2018. un 07.11.2018. no iespējamā pretendenta Elektronisko iepirkumu sistēmā ir reģistrēti jautājumi par iepirkuma tehniskās specifikācijas prasībām.  Komisijas locekļi iepazīstas ar uzdotajiem jautājumiem un nolemj sniegt šādas atbildes:  **1. Jautājums:** Atbilstoši Publisko iepirkumu likuma II daļas 20.panta 5.panta 2.daļai tehniskās specifikācijas sagatavo uz standartiem šādā secībā - Latvijas nacionālā standarta statusā adaptētie Eiropas standarti, Eiropas tehniskie novērtējumi, kopējās tehniskās specifikācijas, citi starptautiskie standarti, kā arī citas tehniskās atsauces sistēmas, ko izveidojušas Eiropas standartizācijas institūcijas, vai, ja minēto standartu nav, šādā secībā- Latvijas nacionālie standarti, nacionālie tehniskie apstiprinājumi vai nacionālās tehniskās specifikācijas attiecībā uz projektēšanu, tāmēšanu un izpildi, un preču izmantošanu. Katrā atsaucē iekļauj vārdus "vai ekvivalents”.  **1. Atbilde:** Tehniskajā specifikācijā (Pielikumā nr.2) ir atrunāti ekvivalences nosacījumi un skaidrojums, proti: *Ja tehniskajā specifikācijā norādīts konkrēts Preces vai standarta nosaukums vai kāda cita norāde uz specifisku Preces izcelsmi, īpašu procesu, zīmolu vai veidu, pretendents var piedāvāt ekvivalentas preces vai atbilstību ekvivalentiem standartiem, kas atbilst tehniskās specifikācijas prasībām un parametriem*. *Ekvivalences skaidrojums precei - par ekvivalentu iepirkuma ietvaros piegādājamajai precei tiks uzskatīta prece, kura ir ekvivalenta pieprasītajai pēc to funkcionalitātes, tehniskajām iespējām. Piedāvātajai precei jābūt arī ekonomiski ekvivalentai attiecībā uz izmaksām, kas varētu rasties preces ieviešanas un lietošanas laikā. Funkcionalitāte tiek uzskatīta par ekvivalentu arī tad, ja piedāvātajai precei tā ir plašāka, nekā pieprasītajai (tomēr ietver pieprasītās preces funkcionalitāti pilnā apjomā).*  **2. Jautājums:** Pasūtītājs prasībās nav ietvēris Latvijas nacionālos vai Eiropas savienības adoptētos standartus, kas ir pretrunā Publisko iepirkumu likumam, turklāt gribam norādīt, ka ASV un Eiropas savienības līgums par Energy Star standarta līguma izmantošanu ir beidzies 2018.gada 20. februārī (<https://ec.europa.eu/energy/en/energy-star>), līdz ar to, jaunāko Eiropas Savienības teritorijā ražoto tehniku, piemērojot dotās prasības, nav iespējams piedāvāt, kas no Eiropas Savienības tirgus izslēdz Eiropas Savienībā ražotās preces, kas ir pretruna ar Eiropas Savienības dibināšanas līgumu. Līdz ar to, pieprasām mainīt iepirkuma dokumentus, izslēdzot minēto prasību.  **2.Atbilde:** Gan Latvijas, gan Eiropas savienības likumdošana nosaka prasības ar enerģiju saistītiem ražojumiem. Lai garantētu šo prasību ievērošanu jau izsludinātam iepirkumam, Pasūtītājs atbilstoši Eiropas komisijas norādījumiem (<https://ec.europa.eu/energy/en/energy-star>,  Q&A 8.punkts) drīkst ENERGY STAR specifikācijā noteiktās prasības iekļaut tehniskajā specifikācijā, **neprasot** pretendentam uzrādīt iekārtas ENERGY STAR sertifikātu, bet tikai atbilstību tā prasībām, tāpēc Pasūtītājs attiecīgi precizēs tehnisko specifikāciju. Attiecīgi, Pasūtītājs nosaka, ka Pretendenta piedāvātajai iekārtai ir jāatbilst ENERGY STAR datortehnikas vismaz 6.1 vai jaunākas versijas prasībām (<https://www.energystar.gov/products/spec/computers_specification_version_6_1_pd> ), monitoru vismaz 7.0 vai jaunākas versijas prasībām (<https://www.energystar.gov/products/spec/displays_specification_version_7_0_pd> ) jeb vismaz uz 20.02.2018 aktuālajām prasībām, kad tika izbeigts EU ENERGY STAR programmas standarta līgums.  **3. Jautājums:** Lūdzam skaidrot, kādā veidā ir iespējama datora modeļa iekļaušana Windows Certified Product List, ja ir pieprasīta jebkura MAC OS?  **3. Atbilde:** Minētajā prasībā par iekārtas iekļaušanu Windows Certified Product List ieviesusies kļūda, un prasība tiks precizēta. Un arī, tā kā Pasūtītājam nav iespējas pārbaudīt Pretendenta piedāvātās iekārtas esamību Windows Certified Product List, jo šāds Microsoft pakalpojums publiski vairs nav pieejams (<https://docs.microsoft.com/en-us/windows-hardware/drivers/dashboard/windows-certified-products-list>), tad minētā prasība būs tikai par iekārtas un tās komponenšu saderību ar attiecīgo operētājsistēmu - 2.2 pozīcijas gadījumā ar vismaz macOS operētājsistēmu vai ekvivalentu, 1.1., 1.2., 2.1., 4.1., pozīciju gadījumā vismaz Windows 10 operētājsistēmu vai ekvivalentu.  **Komisija vienbalsīgi nolemj:**   1. **Precizēt tehnisko specifikāciju (precizētā specifikācija pielikumā);** 2. **Pagarināt pieteikumu iesniegšanas termiņu atbilstoši normatīvo aktu prasībām;** 3. **Informēt iespējamo pretendentu par atbildēm un publicēt tās** [**www.eis.gov.lv**](http://www.eis.gov.lv) **(Elektronisko iepirkumu sistēmā) un pasūtītāja tīmekļa vietnē.** |
| |  |  | | --- | --- | | Komisijas priekšsēdētājs: | I.Benga | | Komisijas locekļi: | K.Ķēniņš  I.Pujāts  G.Lazdāns | |